recursal/SuperWikiNEXT-32B huggingface dataset:
**இம்பூறல்** அல்லது **சாயவேர்** அல்லது **சிறுவேர்** அல்லது **இன்புறாவேர்** (*chay root* அல்லது *choy root*; *Oldenlandia umbellata*) என்பது இந்தியாவை தாயகமாகக் கொண்ட ஓர் குறை வளர்ச்சித் தாவரமாகும். இரண்டு வருடத் தாவரத்தின் வேர்த் தோலிலிருந்து சிவப்பு சயத்தை எடுக்க முடியும். முன்னர், இதன் வேர்ச் சாயம் சாயமூன்றியுடன் சேர்க்கப்பட்டு பருத்தி, கம்பளி, பட்டு ஆகியவற்றின் சிவப்பு நிற வேலைப்பாடுகளில் பாவிக்கப்பட்டது. இது மூலிகையாகவும் பயன்படுகிறது. இத்தாவரம் இந்தியாவின் கோரமண்டல் கரைகளில் வளர்கிறது.

விளக்கம்
--------

இம்பூறலானது மொட்டு அளவில் சிறு மலர்களைக் கொண்ட சின்னஞ் சிறு தாவரம் ஆகும். இது ஈட்டி வடிவச் சிறு இலைகளையும் வெள்ளை நிற மலர்களையும் கொண்டிருக்கும். இதில் குயினோன்கள் (Quinones), அலிசாரின் (Alizarin) போன்ற தாவரவேதிப் பொருட்கள் உள்ளன.

உசாத்துணை
---------

1. ↑  "chay root". thefreedictionary. 2007-01-15 அன்று பார்க்கப்பட்டது.
2. ↑  "The in vitro antibacterial activity of Hedyotis Umbellata – Short Communication". Indian Journal of Pharmacological Sciences. 2007-01-15 அன்று பார்க்கப்பட்டது.
3. ↑  டாக்டர் வி.விக்ரம் குமார் (26 சனவரி 2019). "இன்பத்தின் ஆணிவேர் இம்பூறல்". *கட்டுரை*. இந்து தமிழ். 27 சனவரி 2019 அன்று பார்க்கப்பட்டது.
**ச. முனிசுவாமிப் பிள்ளை** (*S. Muniswami Pillai*; 1903 - நவம்பர் 10, 1956, டர்பன்) இலங்கையில் பிறந்து தென்னாப்பிரிக்காவிற் தமிழ்ப்பணி புரிந்த தமிழறிஞரும், நூலாசிரியரும், பத்திரிகாசிரியரும் ஆவார்.

வாழ்க்கைக் குறிப்பு
-------------------

1903 ம் ஆண்டில் இலங்கையில் சி. சங்கரன்பிள்ளை, ஆதிலட்சுமி ஆகியோருக்குப் பிறந்த இவர், தென்னாப்பிரிக்காவுக்குப் புலம் பெயர்ந்தார். டர்பன் நகரில் தமிழ்க் கழகங்களை ஏற்படுத்தியதுடன், தென்னாப்பிரிக்கத் தமிழர் சங்கத்தின் செயலாளராகவும் பணியாற்றியுள்ளார். அங்குள்ள தமிழ்ப் பாடசாலையில் தலைமை ஆசிரியராகவும் பணியற்றினார். *பராசர மலர்*, *செந்தமிழ்ச் செல்வன்*, *தமிழ் மணி* ஆகிய பத்திரிகைகளின் ஆசிரியராகவிருந்து பணியாற்றினார். பல நூல்களை எழுதி வெளியிட்டுள்ளார். சில நாடக நூல்களைத் தமிழில் எழுதியும், ஆங்கிலத்திலிருந்து மொழிபெயர்த்தும் தென்னாப்பிரிக்காவில் தமிழ் மாணவர்கள் நடிப்பதற்கு வழங்கினார். இவர் எழுதி நடிக்கப்பெற்ற 'இளங்கோவன்', 'சந்திரசேகரன்', பல்வைத்திய நிபுணர்', 'வெனிசு தேசத்து வணிகன்', 'மதிவாணன்', 'காணாமற்போன கணையாழி', 'துர்ச்செயலின் முடிவு' ஆகிய நாடகங்கள் மிகவும் பிரபலமானவை ஆகும். *பாலர் பாடல்* என்னும் செய்யுள் நூலை மாணவர்களுக்காக எழுதி வெளியிட்டார். பாரதியார் நாள் முதன் முதலாகத் தென்னாபிரிக்காவில் இவரின் முயற்சியாலேயே கொண்டாடப்பட்டது. தமிழ்நாடு மற்றும் இலங்கைப் பத்திரிகைகளில் பல கட்டுரைகளை இவர் எழுதியுள்ளார்.

மேற்கோள்கள்
-----------

1. 1 2 3 4 5 6  *டர்பன் ச. முனிசாமிப்பிள்ளை*, ஸ்ரீலங்கா, சனவரி 1957
2. 1 2 3 4 5  "தென்னாபிரிக்கா தமிழர்". *சுதேசமித்திரன்*. மார்ச் 14, 1937.
பெக்மன் வெப்பநிலைமானி ; (R) சேகரிப்பான்; (B) வளைவு
**பெக்மன் வெப்பநிலைமானி** *(Beckmann thermometer)* என்பது மிகக் குறைந்த வெப்பநிலை வேறுபாடுகளை அளவிட பயன்படுத்தப்படும் சாதனம் ஆகும். ஆனால் இச்சாதனம் கரைசல் அல்லது கரைப்பானின் உறைநிலை வெப்பநிலையின் தனிமதிப்பை நிர்ணயிக்கப் பயன்படாது. 1853 முதல் 1923 ஆம் ஆண்டு காலத்தைச் சார்ந்த செருமன் வேதியியல் அறிஞர் எர்னச்டு ஓட்டோ பெக்மன் , தொகைசார் பண்புகளை அளவீடு செய்ய 1905[1] ஆம் ஆண்டு இதைக் கண்டுபிடித்தார். இன்று மின்னணு வெப்பநிலைமானிகள் இக்கருவியின் பயன்பாட்டை பின்னுக்குத் தள்ளிவிட்டன.

அமைப்பு
-------

பெக்மன் வெப்பநிலைமானி பொதுவாக 40 முதல் 50 சென்டிமீட்டர் நீளம் கொண்டதாக இருக்கும். இதில் 5 பாகை செல்சியசு வரை வெப்பநிலை நிலை அளவுகள் குறிக்கப்பட்டுள்ளன. ஒவ்வொரு பாகையும் நூறு சம அளவுகளாகப் பிரிக்கப்பட்டிருக்கும். ஒரு பெருக்கியின் உதவியோடு இக்கருவியில் 0.001 பாகை செல்சியசு அளவிளான வெப்பநிலை வேறுபாடுகளைக்கூட அளவிடமுடியும்.

பெக்மன் வெப்பநிலைமானியின் அடிப்பகுதியில் பெரிய வெப்பநிலைமானி குடுவை உள்ளது. அதன் மேல்பகுதியில் ஒரு பாதரச சேகரிப்பான் நுண்ணிய குழாயின் மூலம் இணைக்கப்பட்டுள்ளது. ( படத்தில் R ). நுண்ணிய குழாய் சிறிய துளையைக் கொண்டிருப்பதால் சிறிய வெப்பநிலை வேறுபாட்டைக்கூட இவ்வெப்ப நிலைமானியின் உதவியால் கண்டறியமுடியும். அதிக வெப்பநிலையில் இக்கருவியைப் பயன்படுத்தினால் குடுவையில் உள்ள பாதரசம் மேலேயுள்ள சேகரிப்பானுக்கு சென்றுவிடும். குறைவான வெப்பநிலையில் பயன்படுத்தும்போது சேகரிப்பானில் உள்ள பாதரசம் குடுவைக்கு வந்துவிடும். இதனால் வெப்பநிலை வேறுபாடு உயர்ந்த அளவாக இருந்தாலும் குறைந்த அளவாக இருந்தாலும் இக்கருவியைப் பயன்படுத்தி அளவிடமுடியும்.

இக்கருவியின் மூலம் நிலையான அளவுக்கு வெப்பநிலை வேறுபாடுகளை அளவுகோளில் குறியிட்டு அளக்க முடியும்.
வெப்ப நிலைமானியை அமைக்கும்போது தேவையான அளவுக்கு பாதரசம் குடுவையில் எடுத்துக் கொள்ளப்படுகிறது. தேவையான வெப்பநிலை அளவுகள் குடுவையின் தண்டில் குறிக்கப்படுகின்றன. முதலில் கருவியை தலைகீழாக கவிழ்த்து இலேசாக தட்டுவதன் மூலம் சேகரிப்பானில் உள்ள பாதரசம் கருவியின் கீழேயுள்ள குடுவைக்கு வருமாறு செய்கிறார்கள். பின்னர் குடுவையிலுள்ள பாதரசம் சேகரிப்பானில் உள்ள பாதரசத்துடன் இனையும் வரை குடுவை சூடாக்கப்படுகிறது. பின்னர் அளவிடப்பட வேண்டிய வெப்பநிலை அளவுக்கு அதிகமாக ஒன்று அல்லது இரண்டு பாகை வெப்பநிலை அளவுக்கு உயர்வாக சென்றதும் கருவி குளிரூட்டப்படுகிறது.

கருவியின் மேல்பகுதியை விரலால் இலேசாகத் தட்டினால் வெப்பநிலை உயர்வால் மேலேறிய பாதரசம் கீழேயிறங்கி குடுவைக்கு வருகிறது. இப்பொழுது குடுவை தேவையான வெப்பநிலை வேறுபாடுகளை அளந்திட பயன்படுத்தத் தயாரான நிலையில் உள்ளதாகக் கருதலாம்.

மேற்கோள்கள்
-----------

1. ↑  Beckmann, Ernst (1905). "Modifikation des Thermometers für die bestimmung von Molekulargewichten und kleinen Temperatur differenzen". *Zeitschrift für physikalische Chemie* **51**: 329–343.

இவற்றையும் காண்க
----------------

வெப்பநிலைமானி

உசாத்துணை
---------

* Jones, Harry C. (1915). *The Elements of Physical Chemistry*. New York: Macmillan. பக். 228 – 229.. பார்த்த நாள்: 2008-02-09.
* Ferry, Ervin Sidney (1918). *A Handbook of Physics Measurements*. Boston: Stanhope Press. பக். 67 – 68.. பார்த்த நாள்: 2008-02-09.

- From which much of this article was taken
* Findlay, Alexander (1920). *Practical Physical Chemistry*. London: Longmans, Green and Company. பக். 130 – 132.. பார்த்த நாள்: 2008-02-09.
* Sella, Andrea (December 2007). "Beckmann thermometer". *Chemistry World*.. பார்த்த நாள்: 2008-02-02.
**பெக்தர்**(மொங்கோலியம்: Бэхтэр; ? - 1180)என்பவர் எசுகெயின் மகன் ஆவார். இவரது தாயார் பெயர் சோச்சிகெல். பிற சில வரலாற்றுக் குறிப்புகளின் படி இவரது தாயார் பெயர் கோவக்ஜின். இவர் செங்கிஸ் கானின் ஒன்றுவிட்ட அண்ணன் ஆவார். எசுகெயின் இறப்பிற்குப் பிறகு, தெமுசின், அவரது தாயார் ஓவலுன், அவரது உடன்பிறந்தவர்கள் மற்றும் இரண்டு ஒன்றுவிட்ட சகோதரர்கள் (பெக்தர் உட்பட) அவர்களது இனத்தால் கைவிடப்பட்டனர், தங்களைத் தாமே தற்காத்துக் கொள்ள வேண்டிய நிலைமைக்குத் தள்ளப்பட்டனர். இயற்கையாய் கிடைத்த உணவுகளை உண்டு அவர்கள் உயிர் வாழ்ந்தனர். எனினும் மூத்த ஒன்றுவிட்ட சகோதரர்கள், 14 வயது தெமுசினும் அவரது சகோதரர் கசரும் சேகரித்த உணவை எடுத்துக் கொண்டனர். தெமுசினும் கசரும் பின்தொடர்ந்து பெக்தரைக் கொன்றனர். இதற்காக ஓவலுன் அவர்களைத் திட்டினார். பெக்தர் என்ற ஒர்கோன் துருக்கிய வார்த்தைக்கு "கவசம்" என்று பொருள்.

பரம்பரை
-------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ஓவலுன் |   |   |   |   |   |   |   |   |   |   |   |   |   | எசுகெய் |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| போர்த் |   | தெமுசின் **(செங்கிஸ் கான்)** |   | கசர் |   | கச்சியுன் |   | தெமுகே |   | பெலகுதை |   | பெக்தர் |  |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |
| சூச்சி |   |   | சகதை கான் |   |   |   | ஒகோடி |   |   | டொலுய் |  |
|
**அமுதபாரதி** என்னும் புனைபெயரில் கவிதைகள் எழுதும் ஓவியர் அமுதோனின் இயற்பெயர் மாமண்டூர் குமாரசாமி தாயுமானவர் என்பது ஆகும். இவர் ஐக்கூ (Haiku) என்னும் சப்பானிய கவிதை வடிவத்தில் தமிழ்க் கவிதைகள் எழுதும் முன்னோடிகளில் ஒருவர். அந்தாதி வடிவில் ஐக்கூ எழுதி தமிழ், சப்பானிய கவிதை வடிவங்களை இணைத்தவர். இவர் அமுதோன் என்னும் பெயரில் புத்தகங்களுக்கு அட்டைப்படங்களை வடிவமைக்கிறார்; உள்ளடக்க ஓவியங்களை வரைகிறார். இவரது ஓவியக்கூடம் சென்னை தியாகராய நகரில் உள்ள சிவஞானம் தெருவில் அமைந்திருக்கிறது. பட்டினப்பாக்கத்தில் இல்லம் அமைந்து இருக்கிறது.

பிறப்பு
-------

அமுதபாரதி 31 ஆகத்து 1939 ஆம் நாளில் காஞ்சிபுரம் மாவட்டம் மாமண்டூரில் வாழ்ந்த மா. குமாரசாமி – வள்ளியம்மாள் என்னும் இணையருக்கு மகனாகப் பிறந்தார்.

படைப்புகள்
----------

| வ.எண் | ஆண்டு | நூலட்டை | நூல் | பொருள் | பதிப்பகம் |
| --- | --- | --- | --- | --- | --- |
| 01 | 1982 |  | உதயகாலங்கள் | மரபுக் கவிதை | நர்மதா பதிப்பகம், சென்னை |
| 02 | 1982 |  | இணை தேடும் இதயம் | மரபுக் கவிதை | நர்மதா பதிப்பகம், சென்னை |
| 03 | 1983 |  | மன்மத ராகங்கள் | மரபுக் கவிதை | நர்மதா பதிப்பகம், சென்னை |
| 04 | 1984 |  | புள்ளிப் பூக்கள் | ஐக்கூக் கவிதை | நர்மதா பதிப்பகம், சென்னை |
| 05 | 1989 |  | ஐக்கூ அந்தாதி | ஐக்கூக் கவிதை | நர்மதா பதிப்பகம், சென்னை. |
| 06 | 1990 |  | காற்றின் கைகள் | ஐக்கூக் கவிதை | காவ்யா பதிப்பகம், பெங்களூர். |
| 07 | 1998 |  | ஐக்கூ அருவி | ஐக்கூக் கவிதை | நர்மதா பதிப்பகம், சென்னை. |
| 08 | 1999 |  | நூறு நிலா | மரபுக்கவிதை | நர்மதா பதிப்பகம், சென்னை. |
| 09 | 2000 |  | ஐக்கூ விதைகள் | ஐக்கூக் கவிதை | நர்மதா பதிப்பகம், சென்னை. |
| 10 | 2009 |  | நூறு சுரதா:சித்திர வடிவங்களும் தகவல் கவிதைகளும் | வாழ்க்கை வரலாறு | மணிவாசகர் பதிப்பகம், சென்னை. |

மொழிபெயர்ப்பு
-------------

அமுதபாரதியின் கவிதைகள் சிலவற்றை பேராசிரியர் முனைவர் மறைமலை இலக்குவனார் ஆங்கிலத்தில் மொழிபெயர்த்து இருக்கிறார். அக்கவிதைகளை அப்பேராசிரியர் உருவாக்கியுள்ள அமுதபாரதி என்னும் வலைப்பூவில் காணலாம்.

பெற்ற விருதுகள்
---------------

அமுதபாரதிக்கு 1991ஆம் ஆண்டில் தமிழ்நாடு அரசின் தமிழ்வளர்ச்சித் துறையின் சார்பில் பாவேந்தர் பாரதிதாசன் விருது வழங்கப்பட்டது.

சென்னை கம்பன் கழகம் வழங்கும் வித்தகர் விருது இவருக்கு வழங்கப்பட்டுள்ளது.

அமுதபாரதியின் கவிதைகளில் சில
----------------------------

அமுதபாரதியின் மரபுக்கவிதை
இந்தக் காட்டில்   

எந்த மூங்கில்   

புல்லாங்குழல்?  

0

தின்ற பழங்கள்  

மிஞ்சிய கொட்டைகள்  

ஓ! எத்தனை மரங்கள்!  

0

துளித்துளியாய்ச் சேமிப்பு   

சேர்ந்தது பெருந்தொகை  

சீச்சீ.... வரதட்சணைக் கொள்கை  

0

வலிக்கிறது நெஞ்சம்   

எத்தனை புத்தகங்கள்   

சுமக்கும் குழந்தை முதுகு  

0

சன்னலைத் திறந்தேன்   

செய்தித்தாள்  

சட்டசபை அசிங்கம்  

0

ஜெட்டுக்குள் பறந்தான்   

சுட்டு சுட்டு வீழ்த்தினான்   

சீச்சீ ..... அமைதிக்காம்  

0

நீண்ட அலகு நாரை  

நீரைக் குத்திக் கிழித்தாலும்  

நீங்காதிருக்கும் நிலா  

0

காதலனுக்குத் தெரியும்  

காதலியின் கண்ணின்  

நிலா  

0

வருகிறது பாடல்  

மூங்கில் காட்டில்  

முழுநிலா  

0

மேனியில் தண்ணீர்  

படாமல் குளிக்கும்  

மஞ்சள் நிலா  

0

சருகே சருகே  

விழாதே  

குளத்தில் நிலா

அமுதபாரதி வடிவமைத்த நூலட்டைகள் சில
----------------------------------

* 
*

சான்றடைவு
---------

1. 1 2  "காப்பகப்படுத்தப்பட்ட நகல்". 2016-03-07 அன்று மூலம் பரணிடப்பட்டது. 2013-03-01 அன்று பார்க்கப்பட்டது.
**தொழுவன் பூச்சி** (*European mantis*) பயிர்களைத் தாக்கும் பூச்சி இனங்களைக் கொன்றுண்ணும் இயல்பு உடையது. இப்பூச்சியின் முன்கால்கள் இரையைப் பிடிப்பதற்கு வசதியாக மடங்கும் தன்மையுடனும் முள்களுடனும் இருக்கும். இக்கால்கள் நடப்பதற்கு பயன்படாது. முன்கால்களை நீட்டி, முன்னும் பின்னும் அசைப்பதால் இவ்வசைவுகள், மனிதர்கள் பசுவிடம் பால் கறப்பதை ஒத்துள்ளன. எனவே இப்பூச்சியைத் தொழுவன்பூச்சி (Mantis religiosa) என்பர். 

தொழுவன் பூச்சி
தொழுவன் பூச்சியில் ஆண், பெண் வேறுபாடு உண்டு. ஆண் பூச்சி பெண் பூச்சியுடன் கலவியில் இணையும்போது, பெண் பூச்சி ஆண் பூச்சியின் தலையைக் கடித்துத் தின்றுவிடுவது வழக்கம். பெண் தொழுவன் பூச்சி முட்டைகளைக் குவியலாக, வயிற்றின் நுனியிலிருந்து சுரக்கும் ஒரு வகை நீர்மத்தால் மூடி, செடிகளின் இலை மற்றும் தண்டுகளின் மீது இடும். ஒவ்வோர் இனத் தொழுவன் பூச்சியும் ஒரு குறிப்பிட்ட வடிவத்தில் முட்டைக் கூடுகளை அமைக்கும். சில நாள்களில் முட்டைகள் பொரிந்து இளரிகள் (nymphs) எனப்படும் குஞ்சுகள் முட்டைக் கூடுகளைக் கிழித்துக் கொண்டு வெளி வரும். இறக்கைகள் அற்று இருக்கும்.

இளங்குஞ்சுகள் தாய்ப் பூச்சியின் உருவ அமைப்பைக் கொண்டிருக்கும். தம் அளவிற்கு ஏற்ற சிறு புழு பூச்சிகளைப் பிடித்து உண்டு வளரும். ஒவ்வொரு படிநிலை வளர்ச்சிக்கும் இடையில் தம் தோலை உரித்து ஐந்து இளநிலைப் பருவங்களைக் கடந்து முழு வளர்ச்சி அடைந்து தொழுவன் பூச்சிகளாகின்றன. இளறிகளின் 4,5 ஆம் இளநிலைப் பருவங்களில் இறக்கைகள் முளைவிட்டு இறுதி நிலையில் முழு இறக்கைகளாக விரிகின்றன. இந்நிலைக்குப்பின் பூச்சிகள் வளர்வதில்லை.

தொழுவன் பூச்சி, தன் தலையை அனைத்துத் திசைகளிலும் எளிதாகத் திருப்பும் அமைப்புடையது. தலையில் இரண்டு கூட்டுக்கண்களும், மூன்று புள்ளிக் கண்களும், இரண்டு உணர் கொம்புகளும் உண்டு. வாய்ப்பகுதியில் இரண்டு வலுவான பற்கள் உள்ளன. இவற்றின் உதவியால் தொழுவன் பூச்சி தன் இரையைக் கடித்து மென்று விழுங்கும்.

இயல்பாக தொழுவன் பூச்சி பச்சை நிறத்தில் இருக்கும். செடிகளின் ஊடே இருக்கும்போது பெரும்பாலும் கண்ணுக்குப் புலப்படாது. சில வகைத் தொழுவன் பூச்சி காய்ந்த சருகு நிறத்திலும் இருக்கும். காய்ந்து உதிர்ந்த இலைச்சருகுகளின் ஊடே இருந்துகொண்டு அங்கு வரும் பூச்சிகளைத் தின்று வாழும். தொழுவன் பூச்சி மற்ற பூச்சியினங்களை வேட்டையாடுவதில் சிறந்தது. தொழுவன் பூச்சி தன்னைவிட உருவில் பெரிய பூச்சிகளைக் கூட எளிதில் தன் வலுவான முள்கள் நிறைந்த முன்கால்களால் பிடித்துத் தின்றுவிடும். இயற்கையில், தொழுவன் பூச்சி ஒரு பயனுடைய கொன்றுண்ணியாகும்.

மேற்கோள்கள்
-----------

உசாத்துணை
---------

* அறிவியல் களஞ்சியம் தொகுதி 13
தகைவிலான் பறவையைப்போன்ற வால்களையுடைய அழகிய, பெரிய வண்ணத்துப்பூச்சிகளை **அழகிகள்** (*Swallowtail*) என வகைப்படுத்துவர். இக்குடும்பத்தின்கீழ் 550-உக்கும் மேலான பட்டாம்பூச்சியினங்கள் உள்ளன. பெரும்பாலானவை வெப்பமண்டலப் பகுதிகளில் காணப்பட்டாலும் இவை அண்டார்ட்டிக்கா நீங்கலான அனைத்து கண்டங்களிலும் காணப்படுகின்றன. உலகின் மிகப்பெரிய வண்ணத்துப்பூச்சிகளான பறவைச்சிறகிப்பேரினத்துப்பூச்சிகள் இக்குடும்பத்தைச் சேர்ந்தவையே. இவற்றுள் இந்தியாவின் மிகப்பெரிய பட்டாம்பூச்சியான தென் அழகி என்பவையும் அடங்கும்.

புறத்தோற்றம்
------------

இக்குடும்பத்தைச்சேர்ந்த பட்டாம்பூச்சிகள் பெரிதாகவும் பளிச்சென்ற நிறங்களிலும் காணப்படும். ஒரேமாதிரியான உடலமைப்பையும், மெல்லிய நீண்ட கால்களையும், உருண்டையான தலையையும், கறுப்பான கண்களையும் கொண்டிருக்கும். நெஞ்சுப்பகுதியும் பின்னுடற்பகுதியும் நீண்டிருக்கும். உடலில் மெல்லிய கோடுகளையும் காணலாம். முன்னிறகுகள் நீண்டோ, குறுகியோ, அகலமாகவோ இருக்கக்கூடுமெனினும் பின்னிறக்கைகள் அகலமாகவே இருக்கும். பால்வேறுபாடு தோற்றத்தில் தென்படாவிட்டாலும் பெண் பூச்சிகள் பெரிதாக இருக்கும்.

பெரிய அழகிப்பட்டாம்பூச்சியின் வளர்ச்சிநிலைகள்:

* முட்டைமுட்டை
* கம்பளிப்புழுகம்பளிப்புழு
* கூட்டுப்புழுகூட்டுப்புழு
* வளர்ந்த பூச்சிவளர்ந்த பூச்சி

வாழிடங்கள்
----------

இவை இந்தியாவில் மேற்குத்தொடர்ச்சிமலைக் காடுகள், பிற பசுமைக்காடுகள், இலையுதிர்காடுகள், வறண்ட காடுகள், பூங்காக்கள் போன்ற பலதரப்பட்ட இடங்களில் காணப்படுகின்றன.

நடத்தை
------

ஆண்பூச்சிகள் சில மணிச்சத்துத் தேவைகளுக்காக ஈரமண், விலங்குகளின் சிறுநீர், கண்ணீர், பறவைகளின் எச்சம் போன்றவற்றில் அமர்ந்து உறிஞ்சும். அவ்வமயம் இறக்கைகளைப் படபடவென்று அடித்துக்கொண்டிருக்கும். கறுப்பழகி, பெரிய மயில் அழகி போன்றவை இறக்கையை விரித்து வெயில்காயும். சிவப்புடல் அழகி போன்றவை கூட்டமாக வலசை போகும்.

இவற்றுள் சில இனங்கள் பிற உண்ணத்தகாத பட்டாம்பூச்சிகளையொத்த பேட்ஃசின் போலியொப்புருவாகத் திகழ்கின்றன. ஆனால் புலிவரியழகி (*Papilio glaucus*) போன்றவற்றில் பெண்பூச்சிகள்மட்டுமே இவ்வகை தோற்றம் பெறுகின்றன.

அழிவாய்ப்பு
-----------

இப்பட்டாம்பூச்சிகளின் எழிலான வண்ணத்தோற்றத்துக்காக இவற்றை வேட்டையாடி அழகுப்பொருளாகப் பயன்படுத்துகிறார்கள். இவற்றின் வாழிடங்களும் அருகிவருவதால் இவை அழியும் வாய்ப்புள்ளது.

குறிப்புகள்
-----------

1. ↑  Reed, Robert D.; Sperling, Felix A.H. (2006). "*Papilionidae* – The Swallowtail Butterflies". Tree of Life Web Project. 23 ஜனவரி 2020 அன்று மூலம் பரணிடப்பட்டது. 7 November 2010 அன்று பார்க்கப்பட்டது. External link in `|publisher=` (உதவி)
2. ↑  Scriber, Mark; Hagen, Robert; Lederhouse, Robert (February 1996). "Genetics of Mimicry in the Tiger Swallowtail Butterflies, Papilio glaucus and P. canadensis (Lepidoptera: Papilionidae)". *Evolution* **50** (1): 222. doi:10.2307/2410795. .

மேற்கோள்கள்
-----------

* முனைவர் பானுமதி (2015). *வண்ணத்துப்பூச்சிகள்: அறிமுகக் கையேடு*. சென்னை: கிரியா. பன்னாட்டுத் தரப்புத்தக எண்:9789382394136.

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Papilionidae***

விக்கிமீடியா பொதுவகத்தில்,  
 ***Papilionidae***   
என்பதின் ஊடகங்கள் உள்ளன.
**விடத்தல்பளை**, இலங்கையின் யாழ்ப்பாண மாவட்டத்தில் உள்ள தென்மராட்சி பிரதேச செயலாளர் பிரிவைச் சேர்ந்த ஓர் ஊர். இவ்வூர் நாவற்குழி-காரைதீவு-மன்னார் நெடுஞ்சாலையை அண்டி நாவற்குழியில் இருந்து ஏறத்தாழ 7.5 கிலோமீட்டர் தொலைவில் அமைந்துள்ளது. யாழ்ப்பாணத்தில் இருந்து இதன் தொலைவு ஏறத்தாழ 16 கிலோமீட்டர். விடத்தல்பளையைச் சுற்றிலும், கரம்பகம், கெற்பேலி ஆகிய ஊர்கள் அமைந்துள்ளன.

நிறுவனங்கள்
-----------

விடத்தல்பளையில் கமலாசனி வித்தியாலயம் என்னும் பாடசாலை உள்ளது. இப்பாடசாலையில் முதலாம் வகுப்பு முதல் பதினோராம் வகுப்பு வரையில் கற்பிக்கப்படுகிறது. இவ்வூரில் அலங்கார வேலாயுத சுவாமி கோயில் என்னும் கோயில் உள்ளது.

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 33.
2. ↑  School Net – Sri Lanka
[*தொடர்பிழந்த இணைப்பு*]
3. ↑  "Department of Hindu Religious and Cultural Affairs" (PDF). 2013-02-28 அன்று மூலம் (PDF) பரணிடப்பட்டது. 2015-10-24 அன்று பார்க்கப்பட்டது.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
**தோக் பிசின்** (Tok Pisin) பப்புவா நியூ கினியாவில் பேசப்படும் ஒரு கிரியோல் அல்லது கலப்பு மொழி ஆகும். இது பப்புவா நியூகினியாவின் உத்தியோக மொழியாக இருப்பதுடன் நாட்டில் மிகப் பரவலாகப் பயன்படும் மொழியாகவும் உள்ளது. எனினும், நாட்டின் மேற்கு மாகாணம், வளைகுடா மாகாணம், மத்திய மாகாணம், ஓரோ மாகாணம், மில்னே குடா மாகாணம் ஆகியவற்றில் தொக் பிசினின் பயன்பாடு குறுகிய வரலாற்றைக் கொண்டதுடன், நாட்டின் பிற பகுதிகளைப்போல் இப்பகுதிகளில் கூடிய அளவுக்கு, குறிப்பாக முதியோர் மத்தியில், பேசப்படுவதில்லை. இது ஒரு வணிகக் கலப்பு மொழியாக உருவாகியிருக்கக்கூடும் எனினும் இது இப்போது தனித்தன்மை வாய்ந்த மொழியாக ஆகியுள்ளது. ஆங்கிலம் பேசுவோர் இதை "நியூகினியா கலப்பு மொழி" (New Guinea Pidgin) என்றோ "கலப்பு ஆங்கிலம்" (Pidgin English) என்றோ அழைக்கின்றனர்.

ஐந்து மில்லியனுக்கும் ஆறு மில்லியனுக்கும் இடைப்பட்ட எண்ணிக்கையான மக்கள் தொக் பிசின் மொழியைப் பயன்படுத்துகின்றனர். எனினும் இம்மொழியைச் சரளமாகப் பேசுவர் என்று சொல்லமுடியாது. பலர் இப்போது இந்த மொழியை முதல் மொழியாகப் பயின்று வருகின்றனர். குறிப்பாக, உள்ளூர் மொழிகளைப் பேசும் பெற்றோரையோ, பெற்றோருக்குப் பெற்றோரையோ கொண்ட சிறுவர்கள் தோக் பிசினை முதல் மொழியாகக் கற்கின்றனர். நகரப் பகுதியில் வாழும் குடும்பங்களும், காவல்துறை, பாதுகாப்புத்துறையைச் சார்ந்தோரும் பெரும்பாலும் தொக் பிசின் மொழியிலேயே தம்முள் பேசிக்கொள்கின்றனர். இவர்கள் உள்ளூர் மொழிகளைச் சரளமாகப் பயன்படுத்தத் தெரியாதவர்களாகவோ, அல்லது உள்ளூர் மொழியொன்றை தோக் பிசினுக்குப் பின் இரண்டாவது மொழியாகக் கற்பவர்களாகவோ இருக்கின்றனர். ஒரு மில்லியன் மக்கள் தோக் பிசினை முதன்மை மொழியாகப் பயன்படுத்துகின்றனர் எனலாம். தோக் பிசின் மொழி, பப்புவா நியூகினியாவின் பிற மொழிகளைப் படிப்படியாப் புறந்தள்ளி வருகிறது.

மேற்கோள்கள்
-----------

1. ↑  தொக் பிசின் at *Ethnologue* (18th ed. 2015)
2. ↑  தோக் பிசின் at *Ethnologue* (15th ed. 2005)
3. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Tok Pisin". *Glottolog 2.2*. Leipzig: Max Planck Institute for Evolutionary Anthropology. .
4. ↑  A.V. (24 July 2017). "Papua New Guinea’s incredible linguistic diversity". *தி எக்கனாமிஸ்ட்*.. பார்த்த நாள்: 20 July 2017.
அமைவிடம்
--------

**புனித யாகப்பர் ஆலயம்** மன்னார் நகரத்திலிருந்து 25 கி. மீ தொலைவில் மன்னார் சங்குபிட்டி பிரதான பாதையிலிருந்து வடமேற்கே 1.25 கி .மீ தூரத்தில் அமைந்துள்ள விடத்தல் தீவு என்னும் கிராமத்தில் எழில்மிகு தோற்றத்துடன் கம்பீரமாக காட்சியளிக்கின்றது.

ஆலயத்தின் வரலாறு
----------------

வண. பிதா. அன்ரனைஸ் மடுத்திருப்பதி பற்றி எழுதிய வரலாற்று நூலில் மன்னார் பகுதியில் 400 ஆண்டுகளுக்கு முன்பதாக 4 கத்தோலிக்க ஆலயங்கள் இருந்ததாகவும் அதிலொன்று விடத்தல் தீவு புனித யாகப்பர் ஆலயம் என்றும் குறிப்பிடுகிறார். தற்போதும் இந்த ஆலயத்தின் புராதன அடையாளங்கள் காணப்படுகின்றன.

யாழ், நவாலி, அல்லைப்பிட்டி ஆகிய இடங்களிலிருந்து மீன்பிடி தொழில் வாய்ப்பு தேடி இங்கு வந்து சில கத்தோலிக்கர் குடியேறினார்கள் என்றும் அவர்களினால் தான் இக்கோவில் கட்டப்பட்டது என்றும் அவர்களுடைய சந்ததியினர் தான் தற்போது வாழ்கிறார்கள் என்றும் சொல்லப்படுகிறது.

இம்மக்கள் யாகப்பர் ஆலயத்தில் தமது வழிபாடுகளை நடாத்தி வந்தார்கள். 1918 அளவில் ஏற்பட்ட ஒரு சச்சரவினால் ஒரு சிலர் இன்னுமொரு ஆலயத்தை கட்டி வழிபடத்தொடங்கினார்கள். தற்போது விடத்தல் தீவில் புனித யாகப்பர், புனித மரியன்னை என்ற இரு ஆலயங்கள் உண்டு.

பங்கு வளர்ச்சி
--------------

1948ம் ஆண்டு ஈறாக இரணைதீவு பங்கின் ஒரு பங்கு தளமாக புனித யாகப்பர் ஆலயம் இயங்கி
வந்தது. இரணைதீவிலிருந்து வள்ளத்தில் வந்து குருக்கள் மக்களது ஞனக்கடமைகளை நடத்திவந்த்தார்கள். அதன் பிற்பாடு அடம்பன் பங்கோடு இணைக்கப்பட்டது. தற்போது ஒரு தனிப்பங்காக இயங்குகின்றது.

ஆதாரம்
------

* christianity in Srilanka under portuguese by. martin quere
* chronicle of the sanctuarity of our lady of Madhu by. fr.antonainus
கேட் முதலியார் **ஆறுமுகம்பிள்ளை குமாரசுவாமி** (*Arumugampillai Coomaraswamy*, 1783 – நவம்பர் 7, 1836) பிரித்தானிய இலங்கையில் வாழ்ந்த தமிழ் அரசியல்வாதியும், மொழிபெயர்ப்பாளரும் ஆவார். 1835 மே 30 முதல் முதல் 1836 வரை முதலாவது சட்டவாக்கப் பேரவையில் உத்தியோகப்பற்றற்ற முதலாவது தமிழர் பிரதிநிதியாக இருந்தவர்.

வாழ்க்கைக் குறிப்பு
-------------------

குமாரசுவாமி 1783 இல் இலங்கையின் பருத்தித்துறையில் கெருடாவில் என்ற ஊரில் ஆறுமுகம்பிள்ளை என்பவருக்குப் பிறந்தார்.

குமாரசுவாமி விசாலாட்சி என்பாரைத் திருமணம் புரிந்தார். இவர்களுக்கு முத்து குமாரசுவாமி, செல்லாச்சி என இரண்டு பிள்ளைகள். முத்து குமாரசுவாமிக்குப் பிறந்தவர் சேர் ஆனந்த குமாரசுவாமி. செல்லாச்சிக்குப் பிறந்தவர்கள் பொன்னம்பலம் குமாரசுவாமி, சேர் பொன்னம்பலம் இராமநாதன், சேர் பொன்னம்பலம் அருணாசலம் ஆகியோராவர்..

ஆறுமுகம் குமாரசுவாமி பிரித்தானிய ஆளுநர் பிரடெரிக் நோர்த் ஆரம்பித்து வைத்த மதப்பள்ளியில் பயின்று வெளியேறி 1805 ஆம் ஆண்டு முதல் மொழிபெயர்ப்பாளராகப் பணியாற்றினார். ஆளுனரினால் இவர் தனது 26வது அகவையில் முதலியார் பதவிக்குத் தேர்ந்தெடுக்கப்பட்டார். 1815 ஆம் ஆண்டில் கண்டி அரசன் விக்கிரம ராசசிங்கன் பிரித்தானியரால கைப்பற்றப்பட்ட நிகழ்வில் குமாரசுவாமி பிரித்தானியர்களுக்காக மொழிபெயர்ப்பாளராகப் பணியாற்றி முக்கிய பங்கு வகித்தார். இவரது பணிகளுக்காக 1819 ஆம் ஆண்டில் ஆளுநர் ரொபர்ட் பிரவுன்றிக் இவருக்கு தங்க மோதிரம் ஒன்றைப் பரிசாக அளித்தார்.

சட்டசபை உறுப்பினர்
------------------

இவர் இலங்கையின் பிரித்தானிய ஆளுநர் சேர் ரொபர்ட் வில்மட்-ஹோர்ட்டனின் மொழிபெயர்ப்பாளராகவும் பணியாற்றினார். பின்னர் இவர் சட்டவாக்கப் பேரவைக்கு அதிகாரபூர்வமற்ற உறுப்பினராக நியமிக்கப்படுவதற்காக இவரைக் கட்டாயமாக இளைப்பாறச் செய்து சட்டப்பேரவைக்கு உறுப்பினராக்கினார்.. இவருடன் முதலியார் டி. ஜே. பிலிப்சு என்பவர் சிங்களவர் பிரதிநிதியாக நியமிக்கப்பட்டார்.

மேற்கோள்கள்
-----------

1. ↑  Muttucumaraswamy, V. (1992). *Some Eminent Tamils*. Department of Hindu Religious and Cultural Affairs, Sri Lanka. பக். 1. .
2. ↑  இறந்த தேதி மே 14, 1937 என க. சி. குலரத்தினம், *நோத் முதல் கோபல்லவா வரை* நூலில் தந்திருக்கிறார்.
3. ↑  He won the admiration, affection of all Sunday Times - February 1, 1998
4. ↑  Vythilingam, M. (1971). *The Life of Sir Ponnambalam Ramanathan 1*. பக். 37-48. .
5. 1 2 3  எஸ். ஆறுமுகம் (1997). *Dictionary of Biography of the Tamils of Ceylon*. பக். 40-41. .
6. ↑  "He won the admiration, affection of all". *சண்டே டைம்சு*. 1 பிப்ரவரி 1998. .
7. ↑  NANNITHAMBY E Mudaliyar of Manipay - Family #5017
8. ↑  Vythilingam, M. (1971). *The life of Sir Ponnambalam Ramanathan*. **1**. Ramanathan Commemoration Society. பக். 36–43. .
9. ↑  குலரத்தினம், க. சி. *நோத் முதல் கோபல்லவா வரை*, சேமமடு பதிப்பகம், கொழும்பு, 2008
**காரைக்கால் திருவிழா** (*Karaikal Carnival*) என்பது புதுச்சேரி ஒன்றிய பிரதேச சுற்றுலாத் துறையால் ஆண்டுதோறும் நடத்தப்படும் கலாச்சார விழாவாகும்.  இது புதுச்சேரி ஒன்றிய பிரதேசத்தின் நான்கு பகுதிகளில் ஒன்றான காரைக்காலில் தைப்பொங்கல் பண்டிகையின் போது, மாவட்டத்தில் சுற்றுலாவை மேம்படுத்துவதற்காக நடத்தப்படுகின்றது.

நிகழ்வுகள்
----------

காரைக்கால் திருவிழாவின் நிகழ்வுகளில் மாணவர்கள் மற்றும் பொதுமக்களுக்கான போட்டி, மாரத்தான், சைக்கிள் பந்தயம் மற்றும் மாட்டு வண்டி பந்தயம் போன்ற பல கலாச்சார மற்றும் விளையாட்டு நிகழ்வுகள் நடைபெறுகிறது. காரைக்கால் இளைஞர்களின் திறமைகளைக் கண்டறிந்து அவற்றை வளர்ப்பதே இந்த திருவிழாவின் நோக்கமாகும். இந்த இலக்கை அடைய, காரைக்காலைச் சேர்ந்த ஏராளமான இளைஞர்கள் பங்கேற்ற பிரத்தியேக ஒளி இசை நிகழ்ச்சியும் முன்னர் நடத்தப்பட்டது

பொழுதுபோக்கு நிகழ்ச்சிகள்
-------------------------

பொழுதுபோக்கு நிகழ்ச்சிகளில் பிரபலமான கலைஞர்கள் மற்றும் இசைக்குழுக்களின் கிராமிய இசை போன்ற திரைப்பட நிகழ்வுகளும் அடங்கும்.

வான்வெளிக் காட்சி
-----------------

2007-ல் நடைபெற்ற திருவிழாவில் முதன் முதலாக வான்வெளிக் காட்சி நிகழ்ச்சி நடைபெற்றது. இதனை இந்திய வான்படையினர் நிகழ்த்தினர். சுமார் 3000 அடி உயரத்திலிருந்து உலங்கு வானூர்தி மற்றும் வான்குடை மூலம் சாகசங்களை நிகழ்த்தினர்.

கடலணி
-----

மக்களைக் கவரும் வகையில், கடற்கரைச் சாலையில் அரசலாற்றில், தண்ணீருக்கு மத்தியில் ஒருவர் உணவருந்துவதற்கு வசதியாக ஒரு மிதவை அமைக்கப்பட்டது.

திருவிழா பாடல்
--------------

'கலைக்காவலர்' காரை சுப்பையாவின் மகன் நடராசன் இயற்றிய பாடல், 2007-ல் நடந்த பாராட்டு விழாவில் இசைக்கப்பட்டது. திருவிழாப் பாடல் எனப் பெயரிடப்பட்ட பாடலை பதிவிறக்கம் செய்து பயன்படுத்தலாம்.

மீண்டும் திருவிழா
-----------------

கடந்த 7 ஆண்டுகளாக நடைபெறாமல் இருந்து திருவிழா இந்த (2023) சனவரி மாதம் 15ஆம் தேதி முதல் 18 வரை 4 நாட்கள் நடைபெற்றது. இத்திருவிழாவினை புதுச்சேரி ஆளுஞர் தமிழிசை சௌந்தரராஜன் துவக்கி வைத்தார். இந்நிகழ்ச்சியில் பள்ளி மாணவர்களுக்கான மிதிவண்டி போட்டி, சடுகுடு போட்டி உள்ளிட்ட பலபோட்டிகள் மாணவர்களுக்கும் பொதுமக்களுக்கும் நடத்தப்பட்டன.

வெளி இணைப்புகள்
---------------

* அரசின் இணையதளம்
* சென்னை ஆன்லைனில் பரணிடப்பட்டது 2007-10-11 at the வந்தவழி இயந்திரம்
* நாகலாந்து அணி விழாவில் பரணிடப்பட்டது 2011-07-14 at the வந்தவழி இயந்திரம்

மேற்கோள்கள்
-----------

1. ↑  "The Carnival Song 2007 | Audio.isg.si". 27 September 2007 அன்று மூலம் பரணிடப்பட்டது. 27 September 2007 அன்று பார்க்கப்பட்டது.
2. ↑
3. ↑
**பிராந்திய தகராறு** அல்லது **எல்லைத் தகராறு** (*Territorial dispute* அல்லது *boundary dispute*) என்பது இரண்டு அல்லது அதற்கு மேற்பட்ட நாடுகள் அல்லது அரசுகள் இடையே நிலத்தை வைத்திருப்பது அல்லது கட்டுப்படுத்துவது பற்றிய கருத்து வேறுபாடு ஆகும்.

சூழல் மற்றும் வரையறைகள்
-----------------------

 கட்டுப்பாட்டு கோடு பாகித்தானின் கட்டுப்பாட்டில் உள்ள ஆசாத் காஷ்மீர் மற்றும் கில்கிட்-பால்டிஸ்தான் மற்றும் ஜம்மு காசுமீர் மற்றும் லடாக் ஆகிய இந்திய கட்டுப்பாட்டில் உள்ள ஒன்றிய பிரதேசத்தை பிரிக்கிறது. உண்மையான கட்டுப்பாட்டுக் கோடு சீனாவின் கட்டுப்பாட்டில் உள்ள அக்சாய் சின் மற்றும் இந்தியாவின் கட்டுப்பாட்டில் உள்ள ஒன்றியப் பிரதேசமான லடாக்கைப் பிரிக்கிறது
எல்லைத் தகராறுகள் பெரும்பாலும் ஆறுகள், வளமான வேளாண் நிலங்கள், கனிம அல்லது பெட்ரோலிய வளங்கள் போன்ற இயற்கை வளங்களை வைத்திருப்பதுடன் தொடர்புடையவை. இருப்பினும் எல்லை சர்ச்சைகளானது பண்பாடு, சமயம், இன தேசியவாதத்தால் உந்தப்படலாம். எல்லைத் தகராறுகள் பெரும்பாலும் அசல் எல்லைப் பிரிப்பு ஒப்பந்தத்தில் தெளிவற்ற விளக்கத்தின் விளைவாகும்.

எல்லைத் தகறாறுகளானது போர்கள் மற்றும் பயங்கரவாதத்திற்கு ஒரு முக்கிய காரணமாகும். ஏனெனில் அரசுகள் பெரும்பாலும் படையெடுப்பு மூலம் ஒரு பிரதேசத்தின் மீது தங்கள் இறையாண்மையை உறுதிப்படுத்த முயல்கின்றன. மேலும் அரசு சாரா அமைப்புகள் பயங்கரவாதத்தின் மூலம் அரசியல்வாதிகளின் நடவடிக்கைகளில் செல்வாக்கு செலுத்த முயற்சி செய்கின்றன. ஒரு நாடு மற்றொரு நாட்டின் நிலப்பரப்பை இணைப்பதற்கு பலப்பிரயோகம் செய்வதை சர்வதேச சட்டம் ஆதரிக்கவில்லை. ஐ.நா சாசனம் கூறுகிறது, "அனைத்து உறுப்பினர்களும் எந்தவொரு நாட்டின் பிராந்திய ஒருமைப்பாடு அல்லது அரசியல் சுதந்திரத்திற்கு எதிரான அச்சுறுத்தல் அல்லது சக்தியைப் பயன்படுத்துதல் அல்லது ஐக்கிய நாடுகள் அவையின் நோக்கங்களுக்கு முரணான வேறு எந்த வகையிலும் தங்கள் சர்வதேச செயல்களை தவிர்க்க வேண்டும்."

தைவான் நீரிணை மற்றும் காஷ்மீர் போன்ற எல்லைகள் வரையறுக்கப்படாத சில பகுதிகளில், சம்பந்தப்பட்ட பிரிவினர் ஒரு கட்டுப்பாட்டுக் கோட்டை வரையறுக்கின்றனர். இது *நடைமுறையில்* சர்வதேச எல்லையாக செயல்படுகிறது.

குறிப்புகள்
-----------
**எல்லைப்புறச் சாலைகள் அமைப்பு** (Border Roads Organisation) இந்திய எல்லைப்புறச் சாலைகளைப் பராமரிக்கும் அமைப்பாகும். பொது சேம பொறியாளர் படையிலிருந்து எல்லைப்புறச் சாலைகள் பொறியியல் பணி அதிகாரிகளும், இந்தியத் தரைப்படையிலிருந்து தரைப்படை பொறியாளர்களும் சேர்ந்து இவ்வமைப்பு செயல்படுகிறது. இந்திய எல்லைகளில் உள்ள சாலைகளைப் பாதுகாக்கவும், எல்லைப்புற சுரங்கப்பாதைகளை அமைக்கவும் இவ்வமைப்பு பயன்படுத்தப்படுகிறது. பொருளாதாரப் பின்னடைவுள்ள வடக்கு மற்றும் வடகிழக்கு இந்திய எல்லைப் பகுதிகளில் சாலை வசதி அமைக்கிறது. இயற்கை பேரிடர்களைச் சமாளிக்கும் வகையில் சாலைகளை அமைக்கிறது. இமயமலை உச்சியிலும், மேற்கு வங்காள சதுப்பு நிலங்களிலும், தார் பாலைவனப் பகுதிகளிலும் இதன் பணி குறிப்பிடத்தக்கது. இவ்வமைப்பு உயரமான இடத்திலும், சுமார் 5,608 மீட்டர்கள் (18,399 அடி) உயரத்திலும் சாலைகள் அமைத்துப் பராமரிக்கிறது. இவ்வமைப்பு அந்தமான் நிக்கோபார் தீவுகள் உட்பட 22 இந்திய மாநிலங்களில் மொத்தம் 32,885 கிலோமீட்டர்கள் (20,434 mi) நீள சாலைகளையும், 12,200 மீட்டர்கள் (40,026 அடி) நீள பாலங்களையும் பராமரித்து வருகிறது

வரலாறு
------

7 மே 1960ல் எல்லைப்புறச் சாலை மேம்பாட்டு வாரியத்தால் இந்தியப் பிரதமர் ஜவகர்லால் நேரு தலைமையில் உருவாக்கப்பட்டது. லெப்டினன்ட் ஜெனரல் மதிப்புக் கொண்ட தலைமை இயக்குநர் பி.ஆர்.ஓ.வினை வழிநடத்துகிறார்.

பணிகள்
------

### அமைதிக் காலங்கள்

* எல்லைப்பகுதிகளில் சாலை உள்கட்டமைப்பை அமைத்து பராமரித்தல்
* எல்லைப்பகுதி மாநிலங்களுக்கு சமூக-பொருளாதாரப் பங்களிப்பு வழங்குதல்

### போர்க் காலங்கள்

* கட்டுப்பாட்டு எல்லைகளுக்குச் சாலைத்தொடர்புகளை அமைத்து பராமரித்தல்.
* மத்திய அரசின் கட்டளைப்படிப் போர்க் காலப் பணிபுரிதல்.

மேற்கோள்கள்
-----------

1. ↑  aurora (2008-05-07). "BRO: Bridging gaps, Connecting lives". *Sankalp India Foundation*. Bangalore, Karnataka, India: Sankalp India Foundation.
2. ↑  "Border Roads Organisation". *GlobalSecurity.org*. Alexandria, Virginia: GlobalSecurity.org. 25 September 2010 அன்று பார்க்கப்பட்டது.
3. ↑  "DG's Message". *Border Roads Organisation*. Border Roads Organisation. 26 மே 2011 அன்று மூலம் பரணிடப்பட்டது. 20 May 2011 அன்று பார்க்கப்பட்டது.
A giant lock of the Saint Petersburg Dam
**செயின்ட் பீட்டர்ஸ்பேர்க் வெள்ளத்தடுப்பு அமைப்பு**  (Saint Petersburg Flood Prevention Facility Complex, உருசியம்: Комплекс защитных сооружений Санкт-Петербурга от наводнений, *kompleks zashchitnykh sooruzheniy Sankt-Peterburga ot navodneniy*), பொதுவாக **செயின்ட் பீட்டர்ஸ்பேர்க் அணை**, உருசியாவின் செயின்ட் பீட்டர்ஸ்பேர்க் நகரின் அண்மையில் கட்டப்பட்டுள்ள 25 km (16 mi) நீளமுள்ள வெள்ளத் தடுப்பிற்கான அணைகளின் அமைப்பாகும். இந்த அணை லோமோலோசோவிலிருந்து வடக்கே கோட்லின் தீவின் குரோன்ஸ்டாட்ட் வரையும் பின்னர் கிழக்கே திரும்பி லிசிலி நோசு முனை வரை அமைந்துள்ளது.

நேவா விரிகுடாவை பின்லாந்து வளைகுடாவிலிருந்து தடுத்து வெள்ளநீரிலிருந்து செயின்ட் பீட்டர்ஸ்பேர்க் நகரை காப்பாற்றுவதற்காக இந்த கட்டமைப்பு ஏற்படுத்தப்பட்டுள்ளது. வரலாற்றுப்படி பின்லாந்து வளைகுடாவிலிருந்து கடல்நீர் 300 முறை இந்த நகரில் வெள்ளமாகத் திரண்டு பலத்த சேதங்களை ஏற்படுத்தியுள்ளது. இந்த அணைக்கட்டமைப்பு 5 m (16 அடி) வரை எழும் நீர்மட்டத்திலிருந்து நகரைக் காப்பாற்றும்.

1978 ஆம் ஆண்டு துவங்கப்பட்ட இந்தக் கட்டமைப்பு உருசியாவின் மிக நீண்ட நாட்கள் எடுத்துக்கொண்ட திட்டமாக விளங்கியது. 1990களிலும் 2000களிலும் தொடர்ந்து தடைபட்டுவந்த இந்த்த் திட்டம் 2005ஆம் ஆண்டில் செயின்ட் பீட்டர்ஸ்பேர்க் நகரைச்சேர்ந்த விளாடிமிர் பூட்டின் உருசியத் தலைவராக பொறுப்பேற்றபின்னர் முழுவீச்சில் நடைபெறத் துவங்கியது. அனைத்து தென்பகுதியில் கட்டமைக்கப்பட்ட அமைப்புகளும் முடிவடைந்து 1.2 km (0.75 mi) நீளமுள்ள கடலடியில் செல்லும் சுரங்க சாலைப்பாதையும் தயாரானபிறகு இறுதியாக புடின் 2011ஆம் ஆண்டு இந்த அணைத்திட்டத்தை துவக்கி வைத்தார்.  இதுவே உருசியாவின் நீளமான கடலடி சுரங்க சாலைப்பாதையாகும்.

நேவா விரிகுடாவின் கடல்நீரை சுத்திகரித்து குடிநீர் வழங்கும் துணைத்திட்டமாக 30க்கும் மேற்பட்ட சுத்திகரிப்பு நிலையங்களும் அணையைச் சுற்றி அமைக்கப்பட்டுள்ளன.

மேற்கோள்கள்
-----------

1. ↑   2003 ஆம் ஆண்டு பதினைந்து ஆண்டுகளுக்குப் பின்னர் கட்டமைப்பு மீண்டும் துவங்கும் முன்னர் இது "லெனின்கிராட் வெள்ளத்தடுப்பு அமைப்பு" என அலுவல்முறையாக அறியப்பட்டிருந்தது.
2. 1 2 3  St. Petersburg gets protecting dam பரணிடப்பட்டது 2012-09-08 at the வந்தவழி இயந்திரம் Voice of Russia
3. ↑  Saint Petersburg Dam official site (உருசிய மொழியில்)
4. ↑  Ship opening S-1 at spb-projects.ru (உருசிய மொழியில்)

வெளியிணைப்புகள்
---------------

விக்கிமீடியா பொதுவகத்தில்,  
 ***Saint Petersburg dam***   
என்பதின் ஊடகங்கள் உள்ளன. 

* Wandering Camera – Notes about the Saint Petersburg Dam – includes photos
**ஆறுமுகம் கனகரத்தினம்** (*Arumugam Canagaratnam* (1871 – 1929) இலங்கைத் தமிழ் வழக்கறிஞரும், அரசியல்வாதியும், இலங்கை சட்டவாக்கப் பேரவை உறுப்பினரும் ஆவார்

வாழ்க்கைச் சுருக்கம்
--------------------

கனகரத்தினம் யாழ்ப்பாணம் அரியாலையைச் சேர்ந்த விசுவநாதன் ஆறுமுகம் என்பவருக்கு 1871 ஆம் ஆண்டில் பிறந்தார். இவர் வழக்கறிஞர் ஏ. கதிரவேலு, மருத்துவர் ஏ. பொன்னம்பலம் ஆகியோருடன் பிறந்தவர். யாழ்ப்பாணம் மத்திய கல்லூரி, மற்றும் கொழும்பு உவெசுலி கல்லூரி ஆகியவற்றில் கல்வி பயின்றார். கல்கத்தாவில் உயர் கல்வி கற்றார்.

இலங்கை அரசின் அமைச்சராக இருந்த கதிரவேலு சிற்றம்பலம் கனகரத்தினத்தின் மருமகன் ஆவார்.

பணி
---

உயர் கல்வியை முடித்துக் கொண்ட கனகரத்தினம் வழக்கறிஞராகப் பணியாற்றினார். 1920களில் கிராமியக் கல்வி அபிவிருத்தி வாரியத்தின் தலைவராகப் பணியாற்றினார். அத்துடன் 1921 முதல் 1926 வரை யாழ்ப்பாண மாநகரசபைத் தலைவராகவும் இருந்தார். 1924 சட்டவாக்கப் பேரவைத் தேர்தலில் வட மாகாணத் தெற்குத் தொகுதியில் இருந்து போட்டியிட்டு வெற்றி பெற்று சட்டமன்ற உறுப்பினரானார்.

சமூகப் பணி
----------

இலங்கைப் பல்கலைக்கழகம் ஒன்றை நிறுவுவதற்கு இவர் முன்னின்று உழைத்தார். *த சிலோன் பேட்ரியட்* என்ற ஆங்கிலத் தேசிய வாரப் பத்திரிகை ஒன்றை நடத்தினார். தனது சொந்த செலவில் யாழ்ப்பாணத்தில் ஸ்டான்லி கல்லூரி என்ற பெயரில் உயர்தரப் பாடசாலை ஒன்றை நிறுவினார். இப்பாடசாலைக்கு அதன் நிறுவனரின் நினைவாக கனகரத்தினம் மத்திய மகா வித்தியாலயம் எனப் பின்னர் பெயரிடப்பட்டது. இவரது நினைவாக யாழ்ப்பாணத்தின் சாலை ஒன்று கனகரத்தினம் வீதி என்ற பெயருடன் விளங்குகிறது.

மேற்கோள்கள்
-----------

1. ↑  வைரவிழா மலர்: யாழ் கனகரத்தினம் மத்திய மகா வித்தியாலயம் 1928-1988
2. 1 2 3 4 5 6 7 8 9 10  Arumugam, S. (1997). *Dictionary of Biography of the Tamils of Ceylon*. பக். 28. .
3. ↑  Notes on Jaffna
4. 1 2 3  "Stamp to honour Cathiravelu Sittampalam". *டெய்லி நியூஸ்*. 26 பெப்ரவரி 2004. Archived from the original on 2005-05-26. .
5. ↑  Rajasingham, K. T.. "Chapter 5: Political polarization on communal lines". *Sri Lanka: The Untold Story*. Archived from the original on 2001-10-25.. பார்த்த நாள்: 2014-07-12.
|  |
| --- |
| இக்கட்டுரை |
| அகனன் - அகனள் - இருபால்சேர்க்கை - திருநங்கை (அ.அ.ஈ.தி) தொடரைச் சேர்ந்தது |
| LGBT flag |
| பாலின திசையமைவு |
| * ஒப்புப்பாலினவியம்
* வேற்றுப்பாலினவியம் (பரந்தபாலினவியம் (en))
* பல்பாலினவியம் (en)
* பாலினமின்றியம் (en) (சாம்பர் பாலினவியம் (en))
* புதுமர்
* பாலின அடையாளம்
* தொகைக்கணக்கு (en)
 |
| வரலாறு (en) |
| * பாலின விடுதலை இயக்கம் (en)
* கிரீன்விச்சு கலவரம் (en)
* இடைப்பாலினர் (en)
 |
| 
பண்பாடு |
| * ஒத்தபால் மணம்
* வெளியேகல் (en)
* பெருமித மாதம் (en)
* உமாதிமி சின்னங்கள் (en)
 |
| 
சமூக நடத்தை |
| * ஒத்தபாலினவியமும் சமயங்களும் (en)
* உமாதிமி எதிர்ப்பு வன்முறைகள் (en)
* தற்பாலினர் வெறுப்பு
* கோணல் கோட்பாடு
 |
|  உமாதிமி |
| * பா
* உ
* தொ
 |

பண்புசார் ஈர்ப்பாளர் பெருமிதக் கொடி
புணர்ச்சி, உணர்ச்சி அல்லது காதல் வகையிலாக பாலின வேறுபாடின்றி ஒருவரின் பண்பை பார்த்து மட்டும் அவர் மீது ஈர்ப்பு கொள்வது **பண்புசார் ஈர்ப்பு** எனப்படும். பண்புசார் ஈர்ப்பு என்பது ஒருவகையான பாலியல் அடையாளம்.

விளக்கம்
--------

பாலின வேறுபாடு இன்றி ஒருவரின் பண்பினால் ஈர்க்கப்படுபவர்கள் பண்புசார் ஈர்தலர்கள் என்று அறியப்படுகின்றனர். இந்த பாலின அடையாளம் விலங்கீர்தலர், சவமீர்தலர், குழவியீர்தலர் ஆகியோரை உள்ளடக்காது. 

ஆண்டுதோறும் **24 வது** மே பாலின அடையாள சிறுபான்மையினர் நாளாக அறிவிக்கப்பட்டதை அடுத்து, பண்புசார் ஈர்ப்பு குறித்த விழிப்புணர்வு பரப்பப்படுகிறது.

தரவுகள்
-------

2016 ஆம் ஆண்டில் ஐக்கிய அமெரிக்காவைச் சேர்ந்த 2000 ஆட்களிடம் எடுக்கப்பட்ட ஆரிஸ் போல் என்கிற கணக்கெடுப்பின் படி, 18-30 வயதிலான சுமார் இரண்டு விழுக்காடு நபர்கள் தங்களை பண்புசார் ஈர்தலராக அடையாளப்படுத்தி உள்ளனர்.

2017 இல் கனெட்டிகட் பல்கலைக்கழகம் நடத்த, 12000 பாலின அடையாள சிறுபான்மையினரிடம் எடுக்கப்பட்ட கணக்கெடுப்பில், அவர்களுள் 13-17 வயதிலான 14 விழுக்காடு பேர் பண்புசார் ஈர்தலராக இருப்பதாக அறிவிக்கப்பட்டது.

மேற்கோள்கள்
-----------

1. ↑  "பாலின அடையாள சிறுபான்மையினரிடம் உள்ள மனவியல் பிரச்சனைகள் - கூகுள் புக்ஸ்".
2. ↑  "பாலினங்களும் சமூகங்களும் - கூகுள் புக்ஸ்".
3. ↑  "பாலின அடையாளம் குறித்த விழிப்புணர்வு நாள் - ஜெண்டர் இண்ட்டெலிஜென்ஸ்".
4. ↑  "ஆரிஸ் போல் கணக்கெடுப்பு - கிளாட்".
5. ↑  "கணக்கெடுப்பு விவரம் - அதிகாரப்பூர்வ வலைத்தளம்".
**பண்பொழி முப்பிடாதியம்மன் கோயில்** தமிழ்நாட்டில் திருநெல்வேலி மாவட்டம், பண்பொழி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முப்பிடாதியம்மன் சன்னதியும், சுடலைமாடன், கருப்பசாமி, கருப்பாயி, முனீஸ்வரர், பைரவர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. கார்த்திகை மாதம் திருக்கார்த்திகை முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
பண்பாட்டுச் சொத்து என்பதைக் காட்டுவதற்குக் கட்டிடம் ஒன்றில் வைக்கப்பட்டுள்ள தகவல் பலகை. செருமன், ஆங்கிலம், பிரெஞ்சு, உருசியம் ஆகிய நான்கு மொழிகளில் எழுதப்பட்டுள்ளது.
**பண்பாட்டுச் சொத்து** (Cultural property) என்பது, ஒரு குழு அல்லது சமூகத்தின் பண்பாட்டு மரபுரிமையின் ஒரு பகுதியாகிய இயற்பியப் பொருட்கள் ஆகும். இது, வரலாற்றுக் கட்டிடங்கள், கலை ஆக்கங்கள், தொல்லியல் களங்கள், நூலகங்கள், அருங்காட்சியகங்கள் போன்றவற்றை உள்ளடக்குகிறது.

வரைவிலக்கணம்
------------

1954 இன் ஆயுதப் போராட்டங்களில் பண்பாட்டுச் சொத்துக்களைப் பாதுகாப்பதற்கான ஹேக் உடன்படிக்கையின் முதல் விதி பண்பாட்டுச் சொத்து என்பதற்குப் பின்வருமாறு வரைவிலக்கணம் தருகிறது:

" மூலம், உடமையாளர் ஆகியவற்றைப் பொருட்படுத்தாமல் "பண்பாட்டுச் சொத்து" என்னும் சொல் பின்வருபவற்றை உள்ளடக்குகிறது:  

(அ) மதம் சார்ந்த அல்லது மதச் சார்பற்ற கட்டிடக்கலை, கலை அல்லது வரலாற்று நினைவுச்சின்னங்கள்; தொல்லியல் களங்கள்; முழுமையாக வரலாற்று அல்லது கலைத்துவ முக்கியத்துவம் கொண்ட கட்டிடத் தொகுதிகள்; கலை ஆக்கங்கள்; வரலாற்று அல்லது தொல்லியல் முக்கியத்துவம் கொண்ட கையெழுத்துப்படிகள், நூல்கள் அல்லது பிற பொருட்கள்; என்பவற்றோடு அறிவியல் சேகரிப்புக்களும் நூல்கள் அல்லது ஆவணங்கள் அல்லது மேலே விபரித்த சொத்துக்களின் படிகள் ஆகிய முக்கிய சேகரிப்புக்களும்;  
 
(ஆ) துணைப் பத்தி (அ) இல் விபரிக்கப்பட்ட அசையும் பண்பாட்டுச் சொத்துக்களைப் பாதுகாப்பதையும் காட்சிக்கு வைப்பதையுமே முக்கிய நோக்கமாகக் கொண்ட அருங்காட்சியகங்கள், பெரிய நூலகங்கள், ஆவணக் காப்பகங்கள், ஆயுதப் போராட்டக் காலத்தில் துணைப் பத்தி (அ) இல் விபரித்த அசையக்கூடிய பண்பாட்டுச் சொத்துக்களை வைப்பதற்கான ஒதுக்கிடங்கள் போன்ற கட்டிடங்கள்;  
 
(இ) 'நினைவுச்சின்னங்களைக் கொண்ட மையங்கள்' என அறியப்படவுள்ள, துணைப்பத்திகள் (அ) இலும் (ஆ) இலும் விபரிக்கப்பட்ட பண்பாட்டுச் சொத்துக்களைப் பெருமளவில் கொண்ட மையங்கள்."

மேற்கோள்கள்
-----------

1. ↑  Convention for the Protection of Cultural Property in the Event of Armed Conflict with Regulations for the Execution of the Convention 1954 at the UNESCO website
**அன்ரன் ரெய்ச்செனோவ்** (*Anton Reichenow*)(1 ஆகத்து 1847 சார்லட்டன்பர்க்கில் - 6 சூலை 1941 ஆம்பர்கு) என்பவர் ஜெர்மன் பறவையியல் மற்றும் ஹெர்பெட்டாலஜிஸ்ட் ஆவார் .

பணி
---

ரெய்ச்செனோவ் ஜீன் கபானிசின் மருமகன் மற்றும் பெர்லின் இயற்கை வரலாற்று அருங்காட்சியகத்தில் 1874 முதல் 1921 வரை பணியாற்றியவர் ஆவார். இவர் ஆப்பிரிக்கப் பறவைகளின் நிபுணராக இருந்தார். 1872 மற்றும் 1873-ல் மேற்கு ஆப்பிரிக்காவிற்குப் பறவைச் சேகரிப்பு பயணத்தை மேற்கொண்டார். மேலும் *டை வோகல் ஆப்ரிகாசு* (1900-05) என்ற நூலினை எழுதியுள்ளார். இவர் கிளிகள் பற்றிய நிபுணராகவும் இருந்துள்ளார்.

புத்தகங்கள்
-----------

ரெய்ச்செனோவால் அறியப்பட்ட அனைத்து உயிரினங்களையும் இவரது புத்தகமான *வோஜெல்பில்டெர் ஆசு பெர்னென் சோனென்:அபிடுன்ஜென் அண்டு பெச்ச்ஹ்ரெபஙென் டெர் பபாஜெயின் (Vogelbilder aus Fernen Zonen: Abbildungen und Beschreibungen der Papageien)* (குஸ்டாவ் முட்ஸெல், 1839-1893 விளக்கினார்) விவரித்துள்ளார். இவர் *டை வோஜெல் டெர் பிசுமர்சின்செலின் (Die Vögel der Bismarckinseln*)(1899) என்ற நூலையும் எழுதியுள்ளார். இவர் 1894 முதல் 1921 வரை *ஆர்னிதாலஜி* ஆய்விதழின் ஆசிரியராக இருந்தார்.

நினைவாக
-------

ரெய்ச்செனோவ் மரங்கொத்தி மற்றும் ரைச்செனோவ் தீச்சில்லை உட்ப்பட பல பறவைகளுக்கு இவரது பெயரிடப்பட்டுள்ளது. இவரது மகன் எட்வர்ட் ரெய்ச்செனோ ஒரு பிரபலமான புரோட்டோ விலங்கியலாளர் ஆவார் .

ரெய்ச்செனோவ் ஹெர்பெட்டாலஜி அறிவியல் துறையில் பணியாற்றினார். ஒரு புதிய பேரினம் மற்றும் இரண்டு புதிய சிற்றின தவளைகள், மற்றும் இரண்டு புதிய வகை பல்லிகளை விவரித்த பெருமை இவருக்கு உண்டு. *லாசெர்டாசுபிசு ரெய்ச்செனோவி* என்ற அரணை வகையின் அறிவியல் பெயரால் இவர் நினைவுகூரப்படுகிறார்.

வகைப்பாட்டியலில்
----------------

ரெய்ச்செனோ பறவைகளை ஆறு குழுக்களாக வகைப்படுத்தியதற்காக அறியப்படுகிறார். ரெய்ச்செனோ வகைப்படுத்திய ஆறு குழுக்கள்: "குறுகிய இறக்கையின, நீந்துபவை, நெடுங்காலிகள், தோல் அலகுகள், நுகமுடையன மற்றும் மரவாழ் பறவைகள்" என்பன. இதனை மற்ற பறவையியலாளர்கள் ஏற்றுக்கொள்ளவில்லை. ஆனால் தூவி தசம வகைப்படுத்துவதில் பயன்படுத்தப்படுகிறது.

மேற்கோள்கள்
-----------

1. ↑  Amphibian Species of the World 5.6, an Online Reference. research.amnh.org/vz/herpetology/amphibia.
2. ↑  The Reptile Database. www.reptile-database.org.
3. ↑  Beolens, Bo; Watkins, Michael; Grayson, Michael (2011). *The Eponym Dictionary of Reptiles*. Baltimore: Johns Hopkins University Press. xiii + 296 pp. ISBN 978-1-4214-0135-5. ("Reichenow", pp. 218-219).

மேலும் படிக்க
-------------

வெளி இணைப்புகள்
---------------

* பறவைகள்: முறையான பறவையியல் கையேடு. தொகுதி 1
* பறவைகள்: முறையான பறவையியல் கையேடு. தொகுதி 2
* ஜெர்மன்-கிழக்கு-ஆப்பிரிக்கா பறவைகள் (1894)
* *டை Vögel Afrikas*. தொகுதி 1 தொகுதி 2 தொகுதி 3 அட்லஸ்
* *கான்ஸ்பெக்டஸ் பிட்டகோரம்*

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* Catalonia
* ஜெர்மனி
* Israel
* United States
* நெதர்லாந்து
* போலந்து

 |
| மக்கள் | 
* Deutsche Biographie

 |
| மற்றவை | 
* SNAC
* IdRef

 |
**சித்தியார் சுபபக்க உரை** 16 ஆம் நூற்றாண்டில் தோன்றிய நூல் .திருக்கயிலாய பரம்பரை வேளாக்குறிச்சி ஆதீன சீடர் மறைஞான தேசிகர் செய்த மூன்று உரை நூல்களில் ஒன்று.

உரைநூலுக்குத் தொடக்கமாக ஆனைமுகனைப் போற்றும் காப்புச்செய்யுள் ஒன்று உள்ளது. அவ்வாறே இறுதியிலும் 3 பாடல்கள் உள்ளன. இவை இவரது பாடல்கள். இறுதிப்பாடலைப் பிற்காலத்தவர் இவரைப் போற்றும் பாடலாகப் போற்றுகின்றனர். அந்தப் பாடல்:

நிலையுடைய அனுதினமும் நினை,எனது மனமே
தொலைவில்அருள் தரும்,அகலும் மலமுமுறு துயரும்
மலைவுடைய உனதுமட மதியுடைய அருளும்
உலைவில்மறை ஞானமுனி உரைசெய்திரு மொழியே
மறைஞான தேசிகர் தம் உரையில் வேறுபட்ட மொழிகள் சிலவற்றைக் குறிப்பிடுகிறார். வடமொழி, பிராகிருதம், சௌரசேனி மாகதம், பைசாசி, சூசிகா பைசாசி, அவப் பிரம்சம், தேசி – என்பன. வடமொழி ஆகமங்கள் 42, புராணங்கள் 15, பிற சைவ சாத்திரங்கள் 23, தூத்திரம் 2, தருக்கம் 1 ஆகியவை இவரது உரையில் குறிப்பிடப்படுவதால் இவர் வடமொழியிலும் வல்லவர் என்பது புலனாகிறது. தமிழிலுள்ள பல இலக்கண நூல்களையும் சைவ நூல்களையும் இவர் உரையில் சுட்டி எடுத்துக்காட்டியுள்ளார்.

*சித்தியார் பரபக்க உரை* என்னும் நூலை இவரது மாணாக்கர் நிரம்ப அழகிய தேசிகர் 
செய்துள்ளார்.

உரையில் ஒரு பகுதி
-----------------

சுபபக்கமானது முன்னூலாகிய சிவஞான போதத்தின் கருத்தினையும், வழிநூலாகிய சூத்திரம் சூரணி வெண்பா இவைகளையும் சிவாகமங்களையும் முற்றும் நோக்கி அவ்வழியே பன்னிரண்டு சூத்திரமாகச் செய்தது என அறிக.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் & மூன்றாம் பாகம், பதிப்பு 2005
**சன்யதாரா** (*Sanyathara*) என்பவர் ஒரு இந்திய நடிகை ஆவார். இவர் குறிப்பாக தமிழ் படங்களில் நடித்துள்ளார்.

தொழில்
------

இவர் விளையாட்டு வீராங்கனை சானியா மிர்சா மற்றும் நடிகை நயன்தாரா ஆகியோரின் ரசிகை என்பதால், தனது திரைப்பெயராக சான்யாதரா என்ற பெயரை ஏற்றார். மேலும் இந்தப் பெயர் தனக்கு அதிர்ஷ்டத்தைத் தரும் என்று நம்பினார்.  

*ஓருவர் மீது இருவர் சாய்ந்து*, *பனிவிழும் மலர்வனம்*,  அது *வேற இது வேற*  போன்ற படங்களில் புதிய நடிகர்களுடன் நடித்தார். மேலும் நந்தா பெரியசாமியின் *ஜிகினாவில்* விஜய் வசந்த்துடன் நடித்தார். 

சசிதரன் இயக்கிய *வாராயோ வெண்ணிலாவே* மற்றும் *கடை எண் 6* ,   பாடலாசிரியர் பா. விஜய் *நடித்த தகடு தகடு* போன்ற படங்களின் படப்பிடிப்பை சான்யதாரா முடித்துள்ளார்.

திரைப்படவியல்
-------------

| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2010 | *நலம்தானா* |  |  |
| 2012 | *ஒருவர் மீது இருவர் சாய்ந்து* | கவிதா |  |
| 2014 | *பனிவிழும் மலர்வனம்* | காவ்யா |  |
| 2014 | *அது வேற இது வேற* |  |  |
| 2014 | *ஜீவா* | பிரீத்தி |  |
| 2015 | *வண்ண ஜிகினா* | ஏஞ்சல் பிரியா |  |
| 2016 | *அங்காளி பங்காளி* |  |  |
| 2020 | *மெய் மறந்தேன்* |  |  |
| டி.பி.ஏ. | *சங்கராபுரம்* |  | தயாரிப்பிற்குப்பின் |
| டி.பி.ஏ. | *வராயோ வெண்ணிலாவே* |  | தயாரிப்பிற்குப்பின் |
| டி.பி.ஏ. | *தகடு தகடு* |  | தயாரிப்பிற்குப்பின் |
| டி.பி.ஏ. | *கடை எண் 6* |  | தயாரிப்பிற்குப்பின் |
| டி.பி.ஏ. | *எல்லாம் நீயானாய்* |  | படப்பிடிப்பு |

குறிப்புகள்
-----------

 

1. ↑  sify.com
2. ↑  "காப்பகப்படுத்தப்பட்ட நகல்". 2015-05-25 அன்று மூலம் பரணிடப்பட்டது. 2021-06-26 அன்று பார்க்கப்பட்டது.
3. ↑
4. ↑
5. ↑
6. ↑
7. ↑
8. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் சான்யதாரா
**இம்மாகினும் போசியாவும்**  (IMMAGINE&POESIA) எழுத்தையும் படிமங்களையும் இணைக்கும் ஓர் பன்னாட்டு சமகாலக் கலை இயக்கமாகும். 

இத்தாலியின் டொரினோவில் ஏரோன்வி தாமசு, 2006
இம்மாகினும் போசியாவும் சுவரொட்டி(2008) - கியான்பீரோ அக்டிசு, இத்தாலி

தோற்றம்
-------

இந்த இயக்கம் 2007ஆம் ஆண்டில் இத்தாலியிலுள்ள டொரினோ நகரின் *ஆல்ஃபா தியேட்டரோ (Alfa Teatro)*வில் டிலான் தாமசின் மகள் ஏரோன்வி தாமசு, லிடியா சியரெல்லி, கியான்பீரோ மற்றும் சில கவிஞர்களும் கலைஞர்களும் அடங்கிய ஓர் சிறு குழுவினால் தோற்றுவிக்கப்பட்டது. இவர்கள் எழுதப்பட்ட காவியங்களின் தாக்கமும் வரைசித்திரங்களின் தாக்கமும் இணைந்தால் ஏற்படும் புதிய கலைவடிவம் அதனை தோற்றுவித்த வடிவங்களைவிட சிறப்பாக இருப்பதுடன் இன்னும் அழுத்தமாக வெளிப்படுத்துவதாக நம்புகின்றனர். 


இம்மாகினும் போசியாவும் கௌரவ அங்கத்தினர்களாக அமெரிக்க கவிஞர் லாரென்சு ஃபெர்லிங்கெட்டியும் இத்தாலிய கலைஞர் உகோ நெஸ்போலோவும் உள்ளனர். நார்தர்ன் மிசிகன் பல்கலைக்கழகத்தின் பேராசியரும் கவிஞருமாகிய பெவர்லி மாதெர்னும் அங்கத்தினராக உள்ளார். இயக்கத்தின் அலுவல்முறை கலை மதிப்புரைஞர்களாக மேரி கோர்கியும்  என்சோ பாப்பாவும் உள்ளனர்.

கொள்கை விளக்க அறிக்கை
---------------------

இருபது மொழிகளில் பத்து அம்ச கொள்கை விளக்க அறிக்கை வெளியிடப்பட்டுள்ளது. நான்காவது அம்சமாக கவிஞர்களுக்கும் கலைஞர்களுக்கும் "அயல் கருவாக்கல் நேரங்கள்" பரிந்துரைக்கப்படுகின்றன: ஓர் ஓவியர் கவிஞருக்கு கவிதை எழுதத் தூண்டலாம் அல்லது ஓர் கவிஞரின் பாடல்கள் ஓர் ஓவியம் உருவாகக் காரணமாக அமையலாம்.

காட்சிக்கூடம்
-------------

* இரோசிமா அருங்காட்சியகத்தில் இவ்வியக்கத்தினர் உருவாக்கிய பாடல்களும் வண்ண அட்டைகளும்இரோசிமா அருங்காட்சியகத்தில் இவ்வியக்கத்தினர் உருவாக்கிய பாடல்களும் வண்ண அட்டைகளும்
* நியூயார்க்கில் இம்மாகினும் போசியாவும் இயக்கத்தினரின் வண்ண அட்டைகள்நியூயார்க்கில் இம்மாகினும் போசியாவும் இயக்கத்தினரின் வண்ண அட்டைகள்
* 
* 
*

Web Site
--------

மேற்கோள்கள்
-----------

1. ↑
2. ↑  Lidia Chiarelli Immagine & Poesia - The Movement in progress, Cross-Cultural Communications, Merrick, New York, 2013 ISBN 978-0-89304-994-2
3. ↑  *The Seventh Quarry*, Swansea Poetry Magazine, Issue 19, 2014, pp. 52-54 (critic review)
4. ↑  *Krytyca Literacka*, Rok VII, Issue 4 (8.69), Łódź, Poland, 2015, ISSN 2084-1124,pp. 20-23 (article by Tomasz Marek Sobieraj)
5. ↑  외 문 학(Studies outside the door) - Korean Expatriate Literature Spring Issue. XIV No.19 2015 / p. 79
6. ↑  *The Seventh Quarry*, Swansea Poetry Magazine, Issue 23, winter-spring 2016, pp. 39-42 (article by M. Gregory)
7. ↑   Monte Carlo News
8. ↑
9. ↑
10. ↑  "காப்பகப்படுத்தப்பட்ட நகல்". 2013-10-23 அன்று மூலம் பரணிடப்பட்டது. 2011-10-22 அன்று பார்க்கப்பட்டது.
**செய்யத் சாபான் புகாரி** டெல்லியின் ஜாமா மஸ்ஜித்தின் துணை ஷாஹி இமாம் ஆவார்.     

புகாரி 1985 ஆம் ஆண்டு மார்ச் 11, அன்று இந்தியாவின் டெல்லியில் பிறந்தார். இவர் இஸ்லாமிய இறையியலாளர்களின் குடும்பத்தைச் சேர்ந்தவர், இவரது குடும்பத்தை சேர்ந்தவர்கள் தான் கடந்த 13 தலைமுறைகளாக இந்தியாவின் டெல்லி, பெரிய பள்ளிவாசல் "ஜாமா மஸ்ஜித் "க்கு தலைமை தாங்கி வருகின்றனர். ஜாமா மஸ்ஜித் 1656 ஆம் ஆண்டில் கட்டப்பட்டது. தாஜ்மஹாலை கட்டிய முகலாய பேரரசர் ஷாஜகான் தான் இந்த பள்ளிவாசலை கட்டினார். பேரரசர் ஷாஜகான் **சையத் ஷாபன் புகாரியின்** தாத்தாவான சையத் அப்துல் கபூர் ஷா புகாரியை ஜாமா மஸ்ஜித் முதல் இமாமாக நியமித்தார். அந்த குடும்பத்தை சேர்ந்தவர்கள் தான் ஜாமா மஸ்ஜித்க்கு இமாமாக நியமிக்கப்பட வேண்டும் என்று தீர்ப்பளித்தார். 

இந்த பாரம்பரியத்தை பின்பற்றும் வகையில் தான், 2014 ஆம் ஆண்டில், இந்தியாவின் டெல்லி, ஜாமா மஸ்ஜித்தின் துணை (*நைப்* ) ஷாஹி இமாமாக **செய்யத் சாபான் புகாரி**, இவரது தந்தை, 13வது ஷாஹி இமாம், மௌலானா சையத் அகமது புகாரி அவர்களால் நியமிக்கப்பட்டார்.

குறிப்புகள்
-----------

1. ↑  "Shaban Bukhari anointed as Naib Imam of Jama Masjid". 23 November 2014.
2. ↑  "सैयद शाबान बुखारी बने नायब शाही इमाम".
3. ↑  "The Naib Imam, Shaban Bukhari during the anointment ceremony at Jama Masjid - Latest News & Updates at DNAIndia.com". 23 November 2014.
4. ↑  "'We Held Post For 400 years, People Are With Us. Waqf board Has No Importance': Shahi Imam".
5. ↑  "Jama Masjid Shahi Imam's Son Shaban Bukhari Anointed Naib Imam".